**ПОЗИВ ЗА ДОСТАВЉАЊЕ ИЗЈАВА О ЗАИНТЕРЕСОВАНОСТИ**

Претквалификација консултаната за подршку имплементацији пројекта ”Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат

**Позиција: Консултант за дуално образовање**

Канцеларија за дуално образовање и Национални оквир квалификација позива заинтересоване Консултанте/Организације да се пријаве:

**Резиме**

Приступање ЕУ и сталне економске и друштвене промене главни су покретачи реформе образовања у Републици Србији. Претходних година много је урађено на развоју образовања, посебно на усклађивању образовне понуде са потребама тржишта рада и повезивању Националног оквира квалификација Републике Србије (НОКС) са Европским оквиром квалификација (ЕОК).

Нова Стратегија развоја образовања и васпитања у Републици Србији до 2030. године са пратећим Акционим планом за период 2021-2023, усвојена је 2021. године. Како је наведено у Стратегији, визија је да обезбеди квалитетно образовање за сваког човека како би остварио свој пуни потенцијал. Стратегија развоја образовања и васпитања у Републици Србији до 2030. године се фокусира на младе и децу, али многе планиране активности имају за циљ развој потенцијала одраслих, што у средиште ставља концепт целоживотног учења.

Министарство просвете (МП) је у претходном периоду наставило са напорима да образовну понуду усклади са потребама тржишта рада. Систем дуалног образовања показао се као модел који помаже да се премости јаз између образовања и запослења кроз припреме ученика за свет рада и омогућавајући им да стекну вештине, знања и способности у складу са стандардима квалификација. Потребно је, међутим, даље улагати у развој дуалног образовања, укључујући успостављање и имплементацију оквира за праћење и вредновање како би се осигурао квалитет Националног модела дуалног образовања, како је препознато у Стратегији 2030 и Програму економских реформи (ЕРП). Унапређење квалитета образовања и усклађивање образовне понуде са потребама тржишта рада подразумева и унапређивање законске регулативе, изградњу капацитета на различитим нивоима и дигитализацију процедура и процеса у области образовања.

Дуално и неформално образовање у протеклом периоду били су значајни за јачање радне снаге и обезбеђивање економског раста и запошљавања. Међутим, за ефикасно усмеравање и управљање овим системима неопходан је транспарентан и флексибилан систем квалификација и подаци који омогућавају одговарајуће праћење и доношење одлука. Развој и имплементација дуалног образовања и НОКС-а до скоро су били у надлежности Сектора за дуално образовање у оквиру Министарства просвете. Уредбом Владе Републике Србије („Службени гласник РС“, бр. 124/2022) ови послови поверени су **Канцеларији за дуално образовање и Национални оквир квалификација (у даљем тексту: Канцеларија)**.

Швајцарска агенција за развој и сарадњу (СДЦ) активно подржава развој дуалног образовања у Србији кроз билатералну и институционалну сарадњу. Нови пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији“ пружиће подршку Канцеларији и Министарству просвете за даљи развој ефикасног образовног система кроз развој и примену неопходних инструмената на макро, мезо и микро нивоу. Пројектне активности укључују измене закона и пратећих подзаконских аката, дигитализацију процеса, унапређење комуникације и сарадње међу заинтересованим странама, активности изградње капацитета и пилотирање предложених решења.

Циљ пројекта је подршка развоју ефикасног и транспарентног система који омогућава сарадњу између образовних институција и света рада и пружа могућност сваком појединцу да изабере одговарајућу образовну путању. Пројекат ће пружати подршку за даљи развој Националног модела дуалног образовања и Националног оквира квалификација Србије кроз низ активности које се односе на развој образовних политика, анализе, истраживања о квалитету дуалног образовања, праћење и вредновање, програме изградње капацитета и друге активности подршке на системском нивоу и нивоу спровођења.

Додатно, потребно је израдити нови правилник којим ће се дефинисати послови и компетенције координатора за учење кроз рад, како би се разјаснила улога и одговорности координатора за учење кроз рад, осигурала боља сарадња између школе и запослених у компанији. Такође, оквир за праћење и вредновање треба да буде интегрисан у систем осигурања квалитета развијањем одговарајуће легислативе, како је предвиђено Стратегијом развоја образовања и васпитања у Републици Србији до 2030 године и Економским програмом реформи (ЕРП).

Фокус активности које се односе на достизање пројектног **исхода 1** - Унапређен систем дуалног образовања које омогућава лакши прелазак са образовања на запослење, огледа се кроз подршку Комисији за развој и спровођење дуалног образвања (Комисија) и њеним активностима, спровођење припремних активности за унапређивање Мастер плана, подршка успостављању оквира за праћење и вредновање дуалног образовања и јачање капацитета актера у систему образовања који су укључени у спровођење, праћење и вредновање дуалног образовања. Изградња капацитета актера на свим нивоима одразиће се на квалитет спровођења законског оквира и квалитет сарадње међу актерима у дуалном образовању, обезбеђујући развој компетенција ученика како у школи, тако и у компанији. Унапређење осигурања квалитета, израда истраживачких радова, публикација, праћење и вредновање дуалног образовања, као и подршка и обука актера обезбедиће квалитет, већи обухват и популарност дуалних профила и, последично, запошљивост младих који завршавају дуално образовање.

У том циљу Канцеларија планира ангажовање одговарајућег пружаоца услуга за реализацију планираних активности и **позива квалификоване Консултанте/Организације да доставе изјаве о заинтересованости за спровођење активности описаних у наставку**.

Сврха позива за достављање изјава о заинтересованости је да се идентификују заинтересовани и квалификовани Консултанти/Организације који ће ући у ужи избор за учешће у предстојећем процесу селекције.

**Услуге које треба пружити**

У циљу достизања пројектних циљева, односно унапређивања дуалног система образовања и обезбеђивања лакшег преласка са образовања на запослење, Канцеларија намерава да ангажује Консултанта/Организацију за реализацију сета активности у правцу јачања капацитета актера у образовном систему укључених у спровођење, праћење и вредновање дуалног образовања и пружање подршке Комисији за развој и спровођење дуалног образовања (Комисија) за успешно обављање послова из њене надлежности.

Од одабраног Консултанта/Организације очекује се да пружи подршку Канцеларији у спровођењу активности предвиђених Стратегијом развоја образовања и васпитања у Републици Србији до 2030. године, укључујући израду предлога за ажурирање оквира за праћење и вредновање дуалног образовања и његово усклађивање са системом спољашњег вредновања и самовредновања у образовању, и израду препорука за унапређење спровођења каријерног вођења и саветовања у образовању. Подршка ће бити пружана и радним групама које ће основати Комисија за развој и спровођење дуалног образовања кроз израду анализа и извештаја о праћењу и вредновању дуалног образовања. Од Консултанта/Организације се очекује и писање истраживачких радова, припрема и објављивање научних радова о развоју дуалног образовања и подршка за унапређивање Мастер плана.

Други сет активности биће усмерен на изградњу капацитета актера у образовном систему, на основу анализе потреба за обукама која ће бити спроведена. Намера је да се развије и спроведе обука за институције и тела система у чијој надлежности је спровођење оквира за праћење и вредновање, уз истовремено јачање капацитета директора школа, координатора за учење кроз рад и тимова за каријерно вођење и саветовање у основним и средњим школама за ефикасно спровођење дуалног образовања. Обуке ће обухватити: 150 директора школа, 600 координатора за учење кроз рад и 180 координатора тимова за каријерно вођење и саветовање у основним и средњим школама, као и релевантне актере (представници ЗУОВ, ЗВКОВ, ШУ, школа) за спровођење спољашњег вредновања и самовредновања у дуалном образовању.

Детаљније информације о планираним активностима и исходима наведене су у Пројектном задатку.

**Критеријуми селекције**

Сви заинтересовани Консултанти/Организације ће, у својим изјавама о заинтересованости, доставити доказе о испуњености критеријума који су наведени у наставку.

Канцеларија ће проценити достављену документацију. Само Консултанти/Организације које испуњавају услове улазе у ужи избор и биће позвани/е да учествују у наредном кругу селекције.

**Услови за учешће у поступку избора консултанта/организације**

* Kонсултант/Организација је регистрована код надлежног органа, односно уписана у одговарајући регистар;
* Kонсултант/Организација је измирила доспеле порезе, доприносе и друге јавне дажбине у складу са прописима;
* Kонсултант/Организација и њен законски заступник нису осуђивани за неко кривично дело;
* Консултант/Организација има најмање 8 година искуства у области задатка, укључујући искуство у националним и међународним пројектима у образовању, развоју образовних политика, развоју и спровођењу програма обуке, праћењу и вредновању, развоју и спровођењу истраживања;
* Консултант/Организација је имала промет од најмање 350.000,00 CHF/годишње у последње три године, и позитивне пословне резултате (добит/губитак пре опорезивања) најмање три године у последњих пет година.

**Документа која се подносе у оквиру изјаве о заинтересованоси**

* Изјава о заинтересованости (Анекс 1)
* Подаци о подносиоцу пријаве (према обрасцу у Анексу 2)
* Изјава о испуњености услова за учешће у поступку избора (према обрасцу у Анексу 3)
* Портфолио са референцама о претходно реализованим услугама и донаторским програмима у образовању у којима је подносилац учествовао, посебно у домену развоја образовних политикa, развоја и спровођења програма менторства и обука у области образовања, праћења и евалуације у образовању и истраживања (према обрасцу у Анексу 4)
* Изводе из финансијских извештаја или било ког другог документа из чијег садржаја се на недвосмислен начн може утврдити испуњеност захтева у вези ликвидности и финансијског капацитета (доставити као Анекс 5)

**Достављање изјаве о заинтересованости**

Изјава о заинтересованости мора бити достављена **најкасније до 15:30 часова, 13. априла 2023**. Изјава и пратећа документација морају бити достављене у затвореној коверти, са натписом *Изајва о заинтересованости – Консултант за дуално образовање / НЕ ОТВАРАЈ*.

Изјава о заинтересованости мора бити **послата званичном поштом или лично достављена на адресу**:

Канцеларија за дуално образовање и НОКС

Немањина 22-26

11000 Београд

Република Србија

(Радно време: понедељак-петак од 8:00 до 15:30)

Пријаве примљене након наведеног рока неће се разматрати.

Овај позив за достављање изјава о заинтересованости не подразумева никакву обавезу Канцеларије, било финансијску или другу.

**Отварање и евалуација изјава о заинтересованости**

Комисија Канцеларије за дуално образовање и НОКС ће проценити достављене изјаве о заинтересованости у року од 7 дана од истека рока за подношење изјава. Консултантима/Организацијама које уђу у ужи избор Канцеларија ће послати захтев за достављање техничке и финансијске понуде. Захтев ће садржати Позивно писмо, Упутство консултантима, Пројектни задатак и предложени модел уговора.

За сва појашњења и питања у вези достављања изјава о заинтересованости Консултанти/Организације се могу обратити Канцеларији путем електронске адресе: [gabrijela.grujic@dualnok.gov.rs](mailto:gabrijela.grujic@dualnok.gov.rs), до 6. априла 2023. године.

*Анекс 1*

**ИЗЈАВА О ЗАИНТЕРЕСОВАНОСТИ**

**Позив за достављање изјава о заинтересованости за претквалификацију Консултаната/Организација за подршку имплементацији активности и резултата везаних за дуално образовање у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”**

Подносилац изјаве о заинтересованости: (назив организације, регистарски број)

Поштовани,

Доле потписани: ……………..…………………………………………….....................

као законски заступник организације …………………………………………...

изјављује да:

1. организација коју он/она представља подноси ову пријаву као одговор на позив за достављање изјава о заинтересованости за претквалификацију консултаната/организација за подршку имплементацији пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији“ (активности и резултати у вези са подршком реформи дуалног образовања);
2. су све информације садржане у изјави о заинтересованости и приложеним документима потпуне и тачне у свим својим елементима;
3. се ако уђу у ужи избор, обавезује да ће поштовати све захтеве које је поставила Канцеларија за дуално образовање и НОКС неопходне за успешан завршетак активности у оквиру пројекта.

**Потпис: Печат подносиоца изјаве (ако је примењиво):**

Датум (дан/месец/година):

*Анекс 2*

|  |  |
| --- | --- |
| **информација о подносиоцу изјаве** | |
| Званичан назив |  |
| Скраћени назив |  |
| Адреса |  |
| Регистрациони број[[1]](#footnote-1) |  |
| Место регистрације (град и држава) |  |
| Датум регистрације |  |
| **Порески идентификациони број** | |
| Порески идентификациони број |  |
| **Контакт подаци** | |
| Званична адреса |  |
| Број телефона |  |
| Е-маил |  |

|  |  |
| --- | --- |
| **Лице овлашћено за подношење изјаве о заинтересованости** | |
| Име и презиме |  |
| Позиција |  |
| Контакт подаци | Адреса:  Телефон: (+381)  Е-маил: |

|  |  |
| --- | --- |
| **Особа за комуникацију (ако се разликује од особе овлашћене да поднесе изјаву о заинтересованости)** | |
| Име и презиме |  |
| Позиција |  |
| Контакт подаци | Адреса:  Телефон: (+381)  Е-маил: |

*Анекс 3*

**ИЗЈАВА О ИСПУЊЕНОСТИ УСЛОВА ЗА УЧЕШЋЕ У ПОСТУПКУ ИЗБОРА**

**ИЗЈАВА**

Организација *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив организације)*, испуњава услове дефинисане позивом:

* регистрована је код надлежног органа, односно уписана у одговарајући регистар;
* измирила је доспеле порезе, доприносе и друге јавне дажбине у складу са националним прописима;
* организација и њен законски заступник нису осуђивани за неко од кривичних дела као чланови организоване криминалне групе, нису осуђивани за кривична дела против привреде, кривична дела против животне средине, кривично дело примања или давања мита, кривично дело преваре[[2]](#footnote-2).

Под пуном кривичном и материјалном одговорношћу потврђујемо да су горе наведене информације истините и тачне.

Место:\_\_\_\_\_\_\_\_\_\_\_\_\_

Датум:\_\_\_\_\_\_\_\_\_\_\_\_\_ МП \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Овлашћени потпис

Анекс 4

**ПОРТФОЛИО СА РЕФЕРЕНЦАМА О СТРУЧНОСТИ И ИСКУСТВУ У ОБЛАСТИ ЗАДАТАКА**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Назив пројекта[[3]](#footnote-3)** | | | |  | | | | | | | |
| **Улога у пројекту** | | **Држава** | | **Укупна вредност уговора (ЕУР)** | | **Проценат уговора који је реализовала организација** | **Број ангажованог особља** | **Назив корисника /клијента** | **Извор финансирања** | **Датуми (почетак/крај)** | **Чланови конзорцијума (ако их има)** |
|  | |  | |  | |  |  |  |  |  |  |
| **Референтна тачка:** (i.e., име, број телефона, е-маил) | | | | | | | | | | | |
| **Кратак опис пројекта** | | | | | | | | **Врста и обим пружених услуга** | | | |
| **Назив пројекта** | | | |  | | | | | | | |
| **Улога у пројекту** | **Држава** | | **Укупна вредност уговора (ЕУР)** | | **Проценат уговора који је реализовала организација** | | **Број ангажованог особља** | **Назив корисника /клијента** | **Извор финансирања** | **Датуми (почетак/крај)** | **Чланови конзорцијума (ако их има)** |
|  | | |  | |  | |  |  |  |  |  |
| **Референтна тачка:** (i.e., име, број телефона, е-маил) | | | | | | | | | | | |
| **Кратак опис пројекта** | | | | | | | | **Врста и обим пружених услуга** | | | |

Анекс 5

**ДОКАЗ О ИСПУЊЕНОСТИ ПОТРЕБНОГ ФИНАНСИЈСКО КАПАЦИТЕТА**

1. Регистрациони (матични) број у националном регистру [↑](#footnote-ref-1)
2. Докази се достављају на захтев Канцеларије, а документи морају бити датирани најкасније два месеца пре датума подношења. Ако је природа понуђача таква да не може да достави горенаведена документа, понуђач треба да достави изјаву која објашњава ову ситуацију. [↑](#footnote-ref-2)
3. Табела се може прилагодити тако да на најбољи начин опише искуство и квалификације консултанта/организације [↑](#footnote-ref-3)